
SELETUSKIRI                                                                                                              03.02.2010
Narva Linnavolikogu määruse „Narva Linnavolikogu 09.06.2005 määruse nr 18 

«Linnavara võõrandamise kord» muutmine“ eelnõu juurde
Määruse eelnõu on koostatud «Kohaliku omavalitsuse korralduse seaduse» § 22 lõike 1 punkti 6 alusel, juhindudes RVS §-st 130.
Määrusega muudetakse Narva Linnavolikogu 9. juuni 2005. aasta määruse nr 18 «Linnavara võõrandamise kord» punkti 2, jättes sellest välja sõna «Mitteeluruumide erastamise seaduses». KOKS § 22 lg 1 p 6 ning § 34 lg 2 kohaselt kuulub valla- või linnavara valitsemise korra kehtestamine volikogu ainupädevusse. 01.01.2010.a. jõustunud «Riigivaraseaduse» §-ga 130 (RT I 2009, 57, 381) tunnistatakse mitteeluruumide erastamise seadus kehtetuks. Seega tuleb vastavalt muuta ka Narva Linnavolikogu 09.06.2005 määrust nr 18 «Linnavara võõrandamise kord». 

Enne mitteeluruumide erastamise seaduse kehtetuks tunnistamist sätestas mitteeluruumide erastamise protseduurireeglid MEES § 5 lg 6 alusel Vabariigi Valitsuse 18. juuni 1996. aasta määrusega nr 175 kinnitatud «Mitteeluruumide erastamise kord». Kuna seaduse alusel ja täitmiseks antud Vabariigi Valitsuse määrused kehtivad intra legem määrustena volitusnormi kehtetuks tunnistamiseni (HMS § 93 lg 1), on eelnimetatud määrus mitteeluruumide seaduse kehtetuks tunnistamisega minetanud oma õigusjõu. Samuti on õigusliku kehtivuse kaotanud kõik muud mitteeluruumide erastamise seaduse alusel antud määrused, sealhulgas Narva Linna-volikogu 15. märtsi 2000. aasta määrus nr 15/10 «Mitteeluruumide erastamine avalikul enam-pakkumisel».
Muudatuste tulemusel juhindutakse linna omandis olevate mitteeluruumide võõrandamisel edaspidi linnavara võõrandamise üldalustest, kooskõlas Narva Linnavolikogu 09.06.2005 määrusega nr 18 «Linnavara võõrandamise kord». 
Määrus jõustub üldkorras, st kolmandal päeval pärast avalikustamist, vastavalt HMS § 93 lg-s 2 ja KOKS § 23 lg-s 1 volikogu määruste kohta sätestatule.
Määruse eelnõu esitati kooskõlastamiseks Narva Linnavalitsuse linnavarakomisjonile (vt lisatud komisjoni 03.02.2010 istungi protokoll).  
Riho Sillar
üldosakonna juhataja

